Joshua John skal reelt blot bruge fem minutter til at overbevise FC Nordsjælland om, at de har valgt rigtigt. Syv minutter før tid får han således sin debut for nordsjællænderne i en udekamp mod [[Aalborg Boldspilklub|AaB]], og assisteret af [[Kasper Lorentzen]] scorer han to minutter før dommerens sidste fløjt til slutstillingen 1-1<ref>[http://www.dr.dk/Sporten/Fodbold/2012/08/04/0804202914.htm Joshua John: – En drømmedebut] dr.dk, 4. august 2012</ref>. Ugen efter får Joshua John sin første kamp på sin nye hjemmebane, [[Farum Park]], da FC Nordsjælland tager imod [[Silkeborg IF]]. Ved pausen er FC Nordsjælland foran 5-0, og fire af målene er blevet sat ind af Joshua John. Han bliver dermed den blot anden spiller i Superligaens historie, som formår at score fire mål i løbet af én halvleg. Oven i købet scorer han med målene også Superligaens [[hattrick]] nr. 100<ref>[http://www.tipsbladet.dk/nyhed/superliga/joshua-johns-maal-salve-skriver-historie Joshua Johns målsalve skriver historie] Tipsbladet, 12. august 2012</ref>. FC Nordsjælland vinder kampen 6-1 uden yderligere scoringer fra Joshua John.
Levende_personer